cyanic-selkie/wikianc huggingface dataset:
Petrus Læstadius
Utdanning og karriere
Ved universitetet i Uppsala tas han opp i foreningen Bothniska nationen (1824-1826) hvor han knytter kontakter med flere høytstående personer. Under studiene i Uppsala livnærer han seg som huspredikant for hoffmarskalk friherre Emanuel De Geer 1825-1826 og som informator på en herregård i Rasbo kommer han i kontakt med Hagberg-slekten som han senere gifter seg inn i.
Etter avsluttede studier i teologi reiser Petrus i februar 1825 til Härnösand der han prestevies. Men hans akademiske studier slutter ikke der, han drar umiddelbart tilbake til Uppsala (på ski) og avlegger i 1826 filosofisk kandidateksamen.
Samme året som han avslutter sine studier forlover han seg med Carolina Fredrica Hagberg (1809-1879) og han starter på slutten av året sin første jobb som misjonær i Pite lappmark, et arbeide som varer fra 23. desember 1826 og til sommeren 1832. I løpet av disse fem og et halvt år som omreisende misjonær får Petrus avlagt prøve til magistergraden (16. juni 1827), giftet seg med sin forlovede i Närtuna (25. februar 1828), avlagt sin pastoraleksamen i Härnösand (25. mai 1831) og utgitt sin første bok Journal af Petrus Læstadius, för första året af hans tjenstgöring såsom missionaire i Lappmarken (1831).
Høsten 1832 blir Petrus utnevnt som visitator i Lappmarkforsamlingene for de tre følgende årene. Den nye stillingen krever ikke mindre reising, likevel klarer Petrus å skrive sin andre bok Fortsättning af Journalen öfver missionsresor i Lappmarken (1833).
Allerede i 1834 blir han, etter eget ønske om mindre reisevirksomhet og høyere innkomst, utnevnt til prest i Vibyggerå pastorat i Härnösands stift. Der virker han frem til sin død i 1841, 39 år gammel.
Han etterlater seg kone og 5 barn (3 barn til hadde dødd som helt små).
Som forfatter
Han skriver selv at han gjennom sitt forfatterskap og sitt virke som prest og misjonær ønsker å gjøre något för fäderneslandet nyttigt. Hans forfatterskap bærer preg av denne tanken; enhver samfunnskritikk er med ønske om og forslag til forbedring, alle kulturelle beskrivelser er med intensjon om å gjøre forholdene i nordsvenske innland bedre kjente for at landet skal kunne ta bedre beslutninger for områdets forvaltning.
For sin første Journal mottar han Lundbladska priset fra Svenska Akademien i 1832.
Kuriositeter
I 1828 under sitt arbeide som misjonær i traktene omkring Arjeplog møter Petrus den fransk-tyske friherren, majoren og baronen Daniel von Hogguér, den franske greven Trevet og en baron Bazangan. De slår følge med Petrus noen dager og ender opp hos en større grupper samer på fjellet Bartute, der de overværer Petrus holde bønn for samene. Episoden beskrives både av Petrus i hans første Journal og av Daniel von Hogguér i hans bok Reise nach Lappland und dem nördlichen Schweden som kommer ut i Berlin 13 år senere, i 1841. Boken er illustrert med litografier etter tegninger av von Hogguér selv og ble i 1928 oversatt til svensk og utgitt som Vildmarksliv i Lappland för hundra år sedan (1928).
Som en kuriositet blir dette bildet av Petrus Læstadius utgitt i Berlin året etter at den franske maleren François-Auguste Biard, vel tilbake fra Recherche-ekspedisjonen, maler det berømte bilde av Lars Levi Læstadius som holder utendørs preken for samene i Karesuando.
Luis de Morales
Liv
Morales betraktes i blant som den første spanske renessansemaler med en utpreget nasjonal karakter. Morales malte bare religiøse temaer som uttrykte en intens fromhet, noe som gjorde ham fortjent til det folkelige tilnavnet El Divino («den gudelige»). Kong Filip II av Spania inviterte ham til å delta i utsmykningen av El Escorial, men var misfornøyd med Christus og avskjediget ham. Morales' stil var påvirket av de italienske mesterne, særlig Leonardo da Vinci, og er stort sett manieristisk. De viktigste verkene hans er tjue malerier over Kristi liv som han malte for kirken Arroyo del Puerco mellom 1563 og 1568.
VM i landeveissykling 2006
Menn
Herreklassen hadde disse rittene:
Polens kvinnelandslag i fotball
Polens kvinnelandslag i fotball representerer Polen i internasjonal fotball. Polen har aldri kvalifisert seg til noen mesterskap.
Polen var en av de første østeuropeiske landene som debuterte i kvalifisering til mesterskap, da de debuterte allerede i EM-kvalifiseringen i 1991. Tre sisteplasser i de tre første kvalifiseringene gjorde at da UEFA delte inn landslagene i to nivåer, endte Polen i nivå 2, eller klasse B. Polen var imidlertid i toppen av sine grupper i klasse B, og spilte kvalifisering mot Sveits i 1999. I 2003 skulle Polen spille kvalifisering mot Portugal, men ettersom nivåene ble utvidet, ble kvalifiseringen fjernet, og Polen rykket opp uten kamp.
I sin første kvalifisering på det øverste nivået kom Polen sist med to poeng. Imidlertid ble det ikke nedrykksspill fordi klassene ble utvidet. I kvalifiseringen til VM i 2007 kom Polen på fjerdeplass med ni poeng, en markant framgang. Denne framgangen opprettholdt Polen da de kom to poeng bak Østerrike i kvalifiseringen til EM i 2009.
Imidlertid kom den store fremgangen for Polens landslag da de kom i kvalifiseringsgruppe med Ukraina, Ungarn, Romania og Bosnia-Hercegovina. Ukraina, som tidligere på året hadde spilt EM, var gruppefavoritter. Polen var fra begynnelsen med i toppen, etter at de slo nettopp Ukraina 4-1 hjemme. Deretter gikk gruppen i bølger mens Romania, Ungarn, Polen og Ukraina tok poeng fra hverandre. Polen lå lenge godt an til å kvalifisere seg videre fra gruppen til neste stadium, men i sin siste kamp, borte mot Ukraina, tapte Polen. Uavgjort ville ha holdt for polakkene, men de tapte greit 1-3, og endte dermed på andreplass.
Altab Ali Park
Altab Ali Park er en liten park i bydelen Tower Hamlets i London. Den ligger ved Whitechapel Road, like ved enden av Brick Lane, og til høyre for St Mary's Matfelon, det hvite kapellet som området har navn etter. Parkområdet var tidligere en gravlund som hørte til St Mary's Matfelon.
Altab Ali Park fikk sitt nåværende navn i 1998, til minne om Altab Ali, en konfeksjonsarbeider fra Bangladesh i midten av 20-årene, som ble knivstukket og drept av tre rasister mens han var på vei hjem fra jobb 4. mai 1978.
I mai 1978 var parken samlingssted for ca. 7 000 bangladeshere som deltok i en demonstrasjon mot rasistisk vold og marsjerte til statsministerboligen med Altab Alis kiste. Også idag brukes parken gjerne til demonstrasjoner.
Ved inngangen til parken står en port, bygget av David Peterson. Den har et komplisert mønster i bengalsklignende stil, som skal vise hvordan ulike kulturer møtes i Øst-London.
Duo
Duo er betegnelsen på en gruppe som består av to personer. Begrepet er mest brukt om musikalske grupper men brukes også i andre sammenhenger hvor to personer opptrer sammen. En sang som blir sunget av en duo, kalles for en duett.
Ordet duo kommer fra det latinske ordet for tallet to.
Maria Bonnevie
I 2009 portretterte hun den britiskfødte prinsesse Maud/dronning Maud av Norge i den norske TV-miniserien Harry & Charles. For rollen vant hun Gullruten 2010 i klassen beste kvinnelige skuespiller. Jakob Cedergren spilte rollen som ektemannen, den danskfødte prins Carl/kong Haakon VII av Norge.
Familie
Maria Bonnevie er datter av skuespillerne Jannik Bonnevie og Per Waldvik.
Hun har siden 2006 levd sammen med programleder Fredrik Skavlan. De har tre barn sammen.
Johann Gottlieb Graun
Johann Gottlieb Graun (1703–1771) var en tysk fiolinist og komponist.
Liv og virke
Graun ble utdannet ved Dresdens Kreuzschule og var medlem av Dresdner Kreuzchor. Han lærte fiolin av Johann Georg Pisendel og reiste i 1723 til Praha for å studere med Giuseppe Tartini.
Etter kortvarige ansettelser i Merseburg i 1726 og hos prins Waldeck i Arolsen, fikk han tjeneste hos den prøyssiske kronprins sammen med sin yngre bror Carl Heinrich Graun. Johann Gottlieb var i Fredrik II av Preussens tjeneste resten av livet, han var konsertmester, kammermusiker og ansvarlig for det kongelige operaorkesterets strykere, mens broren var kapellmester.
Graun var hovedsakelig kjent for instrumentalmusikken, men han skrev også operaer, kirke- og verdslige kantater, oratorier og annen vokalmusikk. Han komponerte rundt 100 symfonier, fiolin- og cembalokonserter, dessuten triosonater, solosonater for fiolin og cembalo, og to strykekvartetter som hører til de tidligste i sjangeren. Han skrev også mange virtuose gambekonserter for tidens ledende gambist, Ludwig Christian Hesse.
Wilhelm Friedemann Bach og Franz Benda var blant Grauns mest kjente fiolinelever.
Lindås
Lindås var en kommune som hovedsakelig lå på Lindåshalvøya i Nordhordland i Hordaland fylke. 1. januar 2020 ble kommunen slått sammen med Meland og Radøy kommuner til nye Alver kommune.
Kommunen grenset over land mot Masfjorden i nordøst, Modalen i øst, Radøy i vest og Austrheim i nordvest. Over fjorder eller trange sund var Lindås også omgitt av kommunene Gulen i nord, Vaksdal og Osterøy i øst, Bergen i sør, og Meland i vest. Deler av Mongstad industriområde ligger i tidligere Lindås kommune. Kommunesenteret var Knarvik som ligger sørvest i kommunen. Tettstedet hadde innbyggere per 1. januar. Tettbebyggelsen i Alversund inngår i dette tettstedet. Lenger nord ligger tettstedet Lindås, som var kommunesenter i den tidligere kommunen (før 1964) og har innbyggere per 1. januar. Andre tettsteder i den tidligere kommunen er Leknes med innbyggere per 1. januar.
Kommunens høyeste fjell Sørdalsnuten strekker seg 994 m.o.h og danner grensepunkt mot Modalen i øst.
Historie
Munkeliv kloster på Nordnes i Bergen hadde fire gårder på Lindås blant sitt jordegods. Munkeliv stod som eneeier til de fleste («Munkeliv eiger och bøxler»). I skattematrikkelen 1647 står Kolås gård oppført som oppdelt mellom fem brukere: Throgels, Mogens, Oelle (= Ole), Knud og Botolph. I klosterets regnskaper fremstod Lindås-gårdene slik:
Lindaas formannskapsdistrikt ble opprettet i 1837 på grunnlag av det store Lindaas prestegjeld som omfattet sognene Myking og Lindås nordøst på Lindåshalvøya, Østerheim på Fosnoøya, Fedje, Lygren på vestsiden av Lurefjorden og Sandnæs på østsiden av Austfjorden.
Sandnæs sogn ble skilt ut som Masfjorden kommune i 1879, og Østerheim og Fedje som Austrheim kommune i 1910, som igjen ble delt Austrheim og Fedje kommuner i 1947.
Den 1. januar 1964 ble tidligere Lindås bestående av sognene Myking, Lindås og Lygra, slått sammen med Alversund kommune, og deler av Hamre, Hosanger, Sæbø og Modalen kommuner. Sletta krets på Radøy ble overført til Radøy kommune og et område nord for Kjekallevågen til Masfjorden kommune. .
Kommunereformen
I forbindelse med kommunereformen har Lindås vedtatt å slå seg sammen med Meland og Radøy kommuner og danne Alver kommune. I et felles kommunestyremøte for Meland, Lindås og Radøy 22. juni 2017 ble det vedtatt at den nye storkommunen, som blir en realitet fra 1. januar 2020, skal hete Alver.
Kultur
Lyngheisenteret på Lygra er et kulturlandskapsmuseum for Nordhordland og lyngheiområdet langs kysten av Vestlandet. Senteret er etablert som et resultat av Lindåsprosjektets arbeid i 1970-årene da lyngheikulturen ble dokumentert. Man kan også nevne Lindås Ungdomslag, som har fått flere priser for sitt arbeid med teater og scenekunst, og Eikanger-Bjørsvik Musikklag som har vunnet både norgesmesterskap og europamesterskap for brassband flere ganger.
Tusenårssted
Kommunens tusenårssted er Kongshøyen på Seim, som også kalles Håkonshaugen. Dette skal være Håkon I den gode Adalsteinsfostres gravhaug.
Lokalaviser
Lokalaviser som dekker Lindås kommune er Nordhordland og Strilen. Regionavisene Bergens Tidende og Bergensavisen har noe stoff fra kommunen. Bergens Tidende og Strilen samarbeider gjennom A/S Lokalavisene og Schibsted som konkurrenter til Nordhordland og Bergensavisen BA. Nordhordland og BA samarbeider - dette avhenger av konsern og eierforhold.
Kommunevalget 2015
Ved kommunevalget i 2015 var det 11 517 stemmeberettigede i kommunen. Av dem stemte 7110, d.v.s. 61,8 prosent. Kommunestyret har 31 representanter. I perioden 2015-19 er åtte partier representert:
Astrid Aarhus Byrknes (KrF) er ordfører og Nina Bognøy (Ap) er varaordfører i et samarbeid mellom KrF, Ap, Sp og V.
Idrett
Lindås Idrettsråd (LIR) sin primære oppgave er å være bindeledd mellom idretten og kommunen, og arbeide for best mulige vilkår for idretten i Lindås kommune. Rådet er et felles organ for all idrett organisert i Norges idrettsforbund og olympiske og paralympiske komité (NIF), og idrettslag med medlemskap i NIF blir automatisk medlem i LIR. LIR ble opprettet i 1996, og har høsten 2012 over 3000 aktive medlemmer i 16 medlemslag med over 20 særidretter. Rådet har et styre med 6 medlemmer, vedtekter godkjent av NIF, og en handlingsplan med mål og tiltak. Arbeidsoppgaver i senere tid har i hovedsak vært: •	fordeling av lokale aktivitetsmidler (LAM) •	uttalelse til kommunen på vegne av idrettslagene om prioriteringer av aktiviteter, anlegg og kulturmidler •	dokumentasjon/àjourhald av anleggsoversikter •	utdeling av idrettsstipend •	delta i utvikling av idrettspolitiske handlingsplaner
Idrettslag: IL Alvidra - Eikanger Idrettslag - FIL AKS-77 - Knarvik IL - Lindås Idrettslag - Nordhordland Ballklubb (NBK) - Seim IL - Seim Sportsskytterlag - Nordhordland Skiklubb - Nordhordland Dykkerklubb - Nordhordland Skeiseklubb - Nordhordland Karateklubb - Nordhordland Hestesportklubb - Holy Riders MC Racing - Nordhordland Sykkelklubb - Nordhordland Flyklubb IL Alvidra, Knarvik IL og Seim IL har inngått samarbeid om friidrett i FIL AKS-77. AKS-77 har siden 1983 arrangert Knarvikmila. NBK har et samarbeid innen fotball i høyere årsklasser mellom Alvidra, Knarvik og Seim, mens de lokale idrettslagene har egne lag i yngre årsklasser.
Lindås Skytterlag, fotballgruppa, håndballgruppa og trimkarusellen er noe av idretten i nordre del av kommunen.
Demografisk utvikling
Innbyggere i Lindås (i 1000)
Grunnkretser
Lindås kommune er inndelt i fire delområder med til sammen 42 grunnkretser. Delområde Lindås i nord har 3 707 innbyggere, Alversund i vest har 3 940 innbyggere, Knarvik i sør har 5 244 innbyggere, og Ostereidet i øst har 2 511 innbyggere 1. januar 2015. Se Grunnkretser i Lindås kommune for detaljer om hvilke grunnkretser som inngår i hvert delområde.
Opprinnelige Lindås kommune ble opprettet ved innføringen av fomannskapslovene i 1837 og omfattet det som var Lindås kommune før 1962, samt nåværende Masfjorden kommune (utskilt i 1879), Austrheim kommune (utskilt i 1910) og Fedje kommune (utskilt fra Austrheim i 1947). Kommunesenteret var Lindås tettsted, nord i nåværende Lindås kommune.
Nåværende Lindås kommunes utstrekning ble vedtatt ved kongelig resolusjon 7. september 1962. Her inngikk det meste av daværende Lindås kommune i nord (De vestligste delene ble overført til nye Radøy kommune), samt deler av Austrheim kommune (Keiløy), Sæbø kommune (Titland krets), Modalen kommune (Dyrkolbotn, Nipo og Eitrdalen), hele Alversund kommune, deler av Hamre kommune (Områdene fra Isdal til Eikangervåg) og deler av Hosanger kommune (Områdene fra Eiknesvåg til Romaheim).
Dal skole
Dal skole er en barneskole på Dal i Eidsvoll kommune, Akershus. Skolen har ca. 340 elever i 1. til 7. trinn. Dal skole ble pusset opp og utvidet i 2001, med plass til 350 elever.
Acherontia
Dødningehodesvermere (Acherontia) er en slekt av sommerfugler som tilhører familien svermere (Sphingidae). Slekten omfatter tre kjente arter av store, kraftige svermere som lett kjennes på at de har en lys, dødninghode-lignende tegning oppe på ryggen.
Utseende
Store (vingespenn 100 – 130 mm), uvanlig kraftig bygde, brunlige svermere. Hodet er stort og bredt, antennene temmelig korte. På brystet er det en brunhvit tegning som med litt fantasi ligner et menneskekranium, særlig hos A. styx. Bakkroppen har store, gule flekker på sidene. Forvingene er rødbrunt spraglete, bakvingene gule med mørke tverrbånd. Den store larven er lyst grønnlig med markerte skråstriper på sidene.
Levevis
Larvene lever først og fremst på planter i søtvierfamilien, blant andre potet. De voksne svermerne har en uvanlig kort og tykk sugesnabel og besøker ikke blomster for å drikke nektar. Derimot søker de gjerne inn i bikuber for å stjele honning. Svermerne utskiller feromoner som ligner på dem biene selv bruker, og de unngår derfor i stor grad å bli angrepet, en del blir likevel stukket i hjel. Svermerne kan lage en pipende lyd ved å støte luft ut gjennom sugesnabelen.
Vandrere
Disse svermerne er sterke flygere og kan foreta lange vandringer, særlig gjelder dette dødningehodesvermeren (A. atropos). Denne hører egentlig hjemme i tropisk Afrika og Sør-Europa, men flyr fra tid til annet opp til Norge, der den har blitt funnet helt nord til Finnmark.
Overtro
På grunn av den dødningehode-lignende tegningen på brystet har disse svermerne mange steder blitt sett på som illevarslende og som symboler på ondskap eller død. En slik rolle hadde Acherontia styx i thriller-filmen nattsvermeren (Silence of the Lambs).
Rombeporfyrkonglomerat
Rombeporfyrkonglomerat er en globalt sjelden blandingsbergart. Fargen er mørk, rødbrun. Bergarten består av rombeporfyr som er knust opp, og kittet sammen igjen til konglomerat.
Rombeporfyriske lavaer er kun kjent fra tre forsenkninger i verden: Riftdalen (inkludert Kilimanjaro), Mount Erebus nær Rosshavet i Antarktika, og Oslofeltet i Norge.
Rauer og Søster utenfor Onsøy i Østfold består av rombeporfyrkonglomerat, i likhet med øyraden nordover fra Rauer: Sletterøyene, Eldøya, Kollen, Revlingen og Jeløya.
Mote
Mote er som regel det som er moderne eller tidstypisk og representerer en herskende stil eller meningsretning. Ordet mote brukes særlig om klesmote, men omfatter alle områder der oppfatningene skifter etter kortere eller lengre tid. Det kan gjelde synet på musikk, kunst og design, men også humor, politikk, navn, matretter eller hva som helst som påvirkes av enkeltindividers eller gruppers meninger, smak og behag.
Ordet kommer via dansk, engelsk og tysk fra det franske mode, «rådende smak og stil»; «noe som er moderne»; «det er siste», som igjen stammer fra det latinske modus som betyr «måte». Mote handler derfor om måten noe uttrykkes på eller den ytre formen det antar.
Moderne og umoderne
At noe er på moten betyr at det er populært i samtida. Begreper som moderne og umoderne forteller om noe oppleves som nytt, aktuelt og tidsriktig eller ikke. Uttrykkene i moten er bestemt av den materielle og åndelige kulturen i videste forstand. Moten påvirkes derfor av både ny teknologi og vitenskapelige oppdagelser såvel som rådende etikk og moral. Moten er både en motreaksjon og en videreutvikling av det som har vært. Ofte gjentas eller «gjenoppdages» trekk fra tidligere tiders moter. Også «faste» tradisjoner og synet på fortid og historie kan forandre seg med skiftende trender og moter.
Det moderne og moteriktige, det vil si det som følger den gjeldende moten i et samfunn eller miljø, uttrykker vanligvis god smak og stil i sin samtid, men er per definisjon det som seinere blir umoderne og ikke på moten. Moten uttrykker derfor det som ikke har varig verdi, men er flyktig og forbigående, og kan knyttes til negative begreper som motenykker og overdreven materalisme, sneversyn og uselvstendig atferd. Mote er også et psykologisk fenomen som handler om hva som forandrer folks tanker og holdninger og hvordan omgivelsene styrer den kollektive smaken.
Mote i seg selv betyr også å skape egne stiler, og hvordan man selv ønsker å gå kledd. Man skaper sin egen mote ved å kle seg i noe unikt, når du skaper et eget antrekk skaper du automatisk mote.
Klesmote
Paris har tradisjonelt vært den ledende motebyen. Der finnes motehus som Christian Dior, Coco Chanel og Pierre Balmain. Den norske moteskaperen Per Spook har også forsøkt å gjøre seg gjeldende i Paris.
Grimsmoen naturreservat
Grimsmoen i Folldal er den største løsmasseavsetningen i innlandsnorge.
De mektige lagene av sand og grus ble bygget opp mens området lå på bunnen av en bredemt sjø. I siste glasiale periode drenerte breen vann nordover Atndalen mot Folldal og i prosessen ble det her skapt eskere, dreneringsspor, morenerygger og dødisgroper som viser tilførselsveiene for materialet.
På toppen av sandavsetningen kan man blant annet se sanddyner som er dannet ved at finkornet, tørr sand føres med vinden og legges opp i sanddyner på samme måte som i en ørken. Dette er mulig fordi klimaet i Folldal er svært tørt.
Elva Grimsa meandrer dypt nedskåret i moen før utløpet i Folla ved Grimsbu.
På grunn av sin utforming, størrelse og beliggenhet har Grimsmoen en enestående plass i dokumentasjonen av isavsmeltingsforløpet i innlandsområdene i Midt-Norge, og området har i dag status som naturreservat.
Omtrent midt i naturreservatet ligger Folldal flyplass, med veiforbindelse tvers over reservatet. Motorisert ferdsel er imidlertid forbudt i reservatet.
Tansa
Tansa (TekstANalySAtor) er et rettskrivningsprogram som ble utviklet av språkforsker og korrektursjef Sigmund Fossum (1934-1998) fra avdeling for tekstkontroll i Verdens Gang og sønnen Nils-Rune Fossum i perioden 1992-1995. I 1995 ble firmaet Tansa Systems AS stiftet, og Tansa Systems AS hadde per 2023 flesteparten av dagsavisene i Norge som kunder. Systemet har også ordbaser på svensk, dansk, spansk, portugisisk, nederlandsk, tysk, fransk (kanadisk, fransk) og engelsk (britisk, amerikansk, australsk). Systemet benyttes av mediebransjen i fem verdensdeler. Kilde: tansa.com
Nederland under Vinter-OL 1952
Nederland under Vinter-OL 1952. Elleve sportsutøvere, ni menn og to kvinner, fra Nederland deltok i tre sporter, alpint, kunstløp og skøyter, under Vinter-OL 1952 i Oslo. Nederland, som deltok for fjerde gang i et vinter-OL, kom på tiendeplass med tre sølvmedaljer. Det var første gang som Nederland vant medaljer i et vinter-OL.
О
О (minuskel: о) er en bokstav i det kyrilliske alfabetet. Den representerer lyden /o/ (altså en norsk Å), og er helt lik den greske bokstaven Omikron (Ο, ο), som dens utseende stammer fra, og den latinske bokstaven O.
Haukøya
Haukøya kan vise til:
Mike Wead
Mikael «Mike Wead» Wikström (født 6. april 1967) er en svensk heavy metal gitarist.
Wead har gjort bidrag hos mange metal-band, blant annet Memento Mori, Abstrakt Algebra, The Haunted, Edge of Sanity, Witch, Maninnya Blade, Nattas, Firegod, Candlemass og Memory Garden.
I dag er Wead gitarist i både Mercyful Fate og King Diamond. Wead er også produsent og lydtekniker.
Bud Spencer
Bud Spencer (født Carlo Pedersoli 31. oktober 1929 i Napoli, død 27. juni 2016 i Roma ) var en italiensk skuespiller, jurist og svømmer. Han tok navnet Bud Spencer i 1967, etter sitt favorittøl Budweiser og sin favorittskuespiller Spencer Tracy.
Bakgrunn
Carlo Pedersoli var sønn av industriforretningsmannen Alessandro Pedersoli. I 1937 begynte han som svømmer i en lokal svømmeklubb. I 1940 flyttet familien fra Napoli til Roma, der Pedersoli, etter å ha hoppet over to klassetrinn, begynte med studier i kjemi i 1946 ved et romersk universitet. Men da familien ett år etter flyttet til Sør-Amerika, måtte han avbryte studiene.
I Sør-Amerika hadde han en rekke kortere arbeidsforhold: Han var samlebåndarbeider i Rio de Janeiro, bibliotekar i Buenos Aires og seketær ved den italienske ambassade i Uruguay.
Det humanistiske fakultet (UiB)
Det humanistiske fakultet et ett av syv fakultet ved Universitetet i Bergen, og universitetets fakultet for humaniora. Fakultetet har om lag 3700 studenter fordelt på over 60 studier. Det blir gitt undervisning på bachelor-, master- og doktorgradsnivå.
Fakultetet ble etablert i 1948, da Universitetet i Bergen ble formelt konstituert. Da var det allerede en lang tradisjon av arkeologisk, folkloristisk og lingvistisk forskning i regi av Bergen Museum som kan dateres tilbake til slutten av 1800-tallet. Dette tjente som utgangspunkt for det nye fakultetet.
Bud Spencer
Gjennombrudd som skuespiller
Den første filmen han var med i var Quo Vadis i 1951, som tar for seg perioden i Romerriket under keiser Nero. I denne filmen spilte han en av livvaktene til Nero. Senere ble han kjent med Terence Hill, og de to ble et av filmhistoriens mest kjente radarpar. Den første filmen de begge spilte i var Hannibal i 1959, men her hadde de små roller, og de møtte ikke hverandre på settet. Spencer og Hill ble kjent med hverandre via svømmingen, og Hill har ofte uttalt at han ser på Spencer som en bror.
Det humanistiske fakultet (UiB)
Enheter ved fakultetet
Fakultetet er organisert i fem institutt og to senter:
Fakultetet har to Senter for fremragende forskning (SFF):
Bud Spencer
Bud Spencer og Terence Hill
Den første kjente filmen de spilte inn sammen var westernfilmen Rid aldri alene i 1967. De tre første filmene de spilte inn sammen var nokså alvorlige westernfilmer, før de senere bega seg ut på komediens vei som gjorde dem kjent. De filmene som man forbinder sterkest med skuespillerparet er nok de to Trinity-filmene som de spilte inn på begynnelsen av 1970-tallet. 18 filmer spilte de inn sammen. De to har blitt kåret til tidenes filmpar, og hadde stor suksess sammen i Europa. De slo ikke helt i gjennom i USA på grunn av Spencers mangel på amerikansk aksent. Dette førte til at han ble dubbet i mange av sine filmer. Utenom Trinity-filmene hadde Hill og Spencer stor suksess med filmer som Jo mere vi er sammen, Sammen er vi kaos og Miami Supercops. Bud Spencer medvirket i 51 filmer, 6 av dem som Carlo Pedersoli og 45 som Bud Spencer.
Politisk karriere
I 2005 stilte han til lokalvalg i Lazio, men han ble ikke valgt.
Det humanistiske fakultet (UiB)
Bygg
HF-bygget er fakultetets hovedbygning og ligger ved Sydnesplassen på Sydneshaugen ved Universitetsbiblioteket i Bergen og Johanneskirken. HF-bygget ble tegnet av Peter Helland-Hansen og Sverre Lied, og kort etter åpningen i 1967 ble det tildelt Det Nyttige Selskabs pris for god arkitektur. HF-bygget er et svært karakteristisk eksempel på offentlig arkitektur fra 1960-tallet.
Studentengasjement
Det eksisterer studentdemokratiske organ på alle nivå ved HF. Det høyeste organet er Humanistisk studentutvalg (HSU) som er bindeleddet mellom alle studentene ved fakultetet og fakultetsledelsen. I tillegg eksisterer det flere instituttutvalg, og studenter er representert i alle viktige råd og utvalg ved fakultetet.
Historikk
Da Universitetet i Bergen ble grunnlagt i 1948, hadde det lenge foregått en betydelig forskningsaktivitet i Bergen. Det gjaldt medisinsk forskning knyttet til byens sykehus, og realfaglig og humanistisk forskning i regi av Bergens Museum. I løpet av siste halvdel av 1800-tallet var det utviklet et arkeologisk fagmiljø, og dette var det eneste humanistiske miljøet ved museet ved unionsoppløsningen. I 1918 ble det etablert vitenskapelig aktivitet på et annet fagområde, en kombinasjon av dialektologi og folkeminne, motivert av interesse for det norske, med en særskilt forpliktelse for det vestnorske innen begge områdene. Disse to fagene, arkeologi og vestnorsk målgransking og folkeminne, dannet grunnlaget for Det historisk-filosofiske fakultet ved det nyopprettede universitetet.
Tidligere dekaner:
Terrorangrepet i Karbala 17. mars 2008
'''Terrorangrepet i Karbala 17. mars 2008''' skjedde da en kvinnelig selvmordsbomber sprengte seg selv på en café i sentrum av Karbala, Irak.
Bakgrunn
Karbala er det viktigste valfartsstedet for de sjiittiske muslimene. Gravstedet til Iman Hussein ligger her. Karbala er regnet for å være blant Iraks rikeste byer, pga. turisme fra de mange pilegrimene. Iranere har i den senere tiden også kommet til byen.
Før den '''17. mars 2008 ble '''Karbala også rammet av et terrorangrep 14. april 2007, som drepte 42 mennesker og skadet over 160.
Angrepet skjedde samtidig med at USAs visepresident Dick Cheney var på besøk i landet.
Angrepet
En kvinnelig selvmordsbomber sprengte seg selv på en café i sentrum av byen, ikke langt unna det hellige gravstedet til Iman Husayn ibn Ali i byen. Selvmordsbomberen skal ha rettet angrepet mot en gruppe med sjia-muslimske pilegrimer på vei til helligdommene i byen. Pilegrimene var samlet bare en kilometer fra gravstedet til Imanen.
Skader
42 ble meldt drept og 58 såret i angrepet.Syv iranske statsborgere var blant de drepte.
Gjerningsmann
Provinsens guvernør Aqeel Khazali bekreftet at det var en kvinne som hadde utført angrepet, men hadde ingen flere detaljer.
Ansvar
Ingen tok på seg ansvaret for angrepet like etter hendelsen, men BBC rapporterte at offisielle myndigheter mistenkte Al-Qaida.
Dariusz Dudka
Dariusz Dudka (født 9. desember 1983 i Kostrzyn nad Odrą) er en polsk fotballspiller som for tiden spiller for Wisła Kraków og det som defensiv midtbane/forsvar.
Han begynte sin karriere i 1999/2000 for sitt lokale lag, før han flyttet til Amica Wronki i 2000/2001-sesongen der han debuterte i april 2000. Han har 21 kamper for det, og har spilt over 90 kamper for Amica Wronki.
Sammen med Łukasz Fabiański, Grzegorz Wojtkowiak og Dawid Kucharski er han blant fotballtalentene fra landsbyen Kostrzyn nad Odrą
Hermosillo
Hermosillo er en meksikansk kommune, by og hovedstad i delstaten Sonora. Byen befinner seg midt i delstaten, omtrent 270 kilometer fra grensen mot USA. Hermosillo er også kjent som Solbyen. I Hermosillo bor det 855 950 innbyggere (etter folketelling i 2005) og byen vokser på grunn av stor innflytting fra syd. Byens viktigste næringsområder er industri, jordbruk, tyreoppdrett, fiske og handel. Elven Sonora renner gjennom byen.
Byen ble grunnlagt på begynnelsen av 1700-tallet. Et universitet ble offisielt åpnet i 1938.
Changgang
Changgang kan være:
Hypnotize
Hypnotize er det femte studioalbumet av System of a Down og ble gitt ut i 2005, samme år som Mezmerize. Albumet er en del av Mezmerize/Hypnotize-serien til System of a Down. Albumet er mye roligere forhold til System of a Downs tidligere album og albumets tyngste sang er «Attack». Selv om albumet ikke var like tungt, ble det sertifisert platina av RIAA og kom på 1.-plass på Billboard 200. Det ble gitt ut fire singler; «Hypnotize», «Lonely Day», «Kill Rock'N Roll» og «Vicinity of Obscenity». «Lonely Day» ble nominert til en Grammy. Alle singlene hadde kommersiel suksess unntatt «Vicinity of Obscenity» som klarte seg ganske dårlig.
Sporliste
Alle tekstene er skrevet av Daron Malakian og Serj Tankian, all musikken er skrevet av Daron Malakian, unntatt hvor annet er notert.
Nazgûl
I Tolkiens univers var Nazgûl menneskene som i det andre tideverv fikk de ni maktens ringer av Sauron. Ifølge Silmarillion var de mektige konger, krigere og magikere blant menneskene før de mottok ringene. Alle ni ble underlagt ringenes makt, og ble til Ringskrømt, vesener uten kropper som verken er døde eller levende. De ble Saurons mektigste tjenere, og underla seg ham uten betingelser. Det er mulig at han fikk makt over dem fordi han kontrollerte deres Ringer. De ble observert i Midgard for første gang i år 2251 i Andre tideverv, men lite er kjent om hva de gjorde inntil Sauron ble slått av den siste allianse i 3441. Etter det ble de ikke sett igjen før 1300 år senere i Tredje tideverv.
Vi vet egentlig ikke så mye om hvem Nazgûlene var før de ble Saurons tjenere, ettersom navnene til de fleste av dem ble glemt gjennom tidene. Ifølge Silmarillion var tre av Nazgûlene fra Númenor, og vi kan anta at Heksekongen var blant dem, fordi Sauron anså disse menneskene som de mektigste. Bare én av Nagûlene har sitt navn avslørt: Khamûl, en leder av Austringene, og nestkommanderende etter Heksekongen. Tolkien-entusiaster har også diskutert om Gothmog, som var nestkommanderende for Heksekongen under Slaget på Pelennor-enga, også var en av Nazgûlene.
Nazgûl stammer fra Saurons mørke språk og betyr Ringskrømt. Nazg, ring, finner vi også i inskripsjonen i den ene ringen. Gûl betegner de som tjener Sauron, som vesener fra åndeverdenen, og har sannsynligvis ikke noe å gjøre med det arabiske Ghûl.
Nazgûls fyrste, også kjent som Heksekongen av Angmar, grunnla i året 1300 i det tredje tidevervet Hekseriket Angmar. Derfra fyller han Arnor med krig, noe som fører til Arnors undergang.
Nazgûl forbereder Dol Guldur og Mordor på deres herres tilbakekomst. De erobrer Minas Ithil (som siden blir kalt Minas Morgul) og dreper Gondors siste konge. Først i året 3018 i det tredje tideverv kommer de fram som de Svarte rytterne. De leter etter Lommelun i Hobsyssel, for å finne den ene ringen og bringe den tilbake til Sauron. Gollum sa disse to ordene etter å ha blitt fanget av Mordors orker, og blitt utsatt for endeløse pinsler. Siden Hobbsyssel er et svært ukjent sted, leter de først i dalen der Anduin renner gjennom, Gollums opphavssted. Derfor kommer de ikke til Hobsyssel før utpå høsten og unngår så vidt å støte på Frodo, som har satt kursen mot Kløvendal (Imladris). Reisen til Kløvendal utvikler seg til å bli en flukt fra Nazgûl. På denne flukten blir Frodo stukket i skulderen av en Morgulklinge, på Blåstertopp, av Heksekongen. Ved Bruinen (Stribrumla) ved Kløvendal blir Nazgûlene skylt bort av en magisk flodbølge, manet fram av Elrond med hjelp av Gandalf.
Etter at dette har ført til at de har mistet både hestene og gevantene sine, kommer de først fram igjen i et senere kapittel som budbringere av skrekk og gru, ridende på vingede vesener. De fyller alle med skrekk og driver håpet ut av folkets hjerter. Ved beleiringen av Minas Tirith blir Nazgûls fyrste slått av Éowyn, og på den måten går den 1000 år gamle spådommen til alven Glorfindel i oppfyllelse, at Heksekongen ikke skal bli drept av noen mann.
Figuren in Tolkiens Welt Middle-earth characters
Binyre
Binyrene er et par av endokrine (indresekretoriske) kjertler hos pattedyr, som er lokalisert ved siden av nyrene. Hver binyre består av to deler, en ytre bark og indre marg. De to delene har forskjellig opprinnelse, funksjon og oppbygning. Derfor er det naturlig å betrakte binyrene som to forskjellige endokrine organer. De skiller henholdsvis ut binyrebarkhormoner (glukokortikoider, mineralokortikoider og kjønnshormoner) og katekolaminene: adrenalin og noradrenalin.
Binyrebarkcellene produserer mer enn 30 forskjellige hormoner, binyremargcellene produserer adrenalin.
Р
Р (minuskel: р) er en bokstav i det kyrilliske alfabetet. Den er helt lik den latinske bokstaven P, som majuskel den greske bokstaven rho (Ρ, ρ), og dens utseende stammer fra sistnevnte. Bokstaven representerer lyden /r/.
Dorothea av Braunschweig-Lüneburg
Dorothea av Braunschweig-Lüneburg (født 1. januar 1570, død 15. august 1649) var datter av Wilhelm d.y. av Braunschweig-Lüneburg og Dorothea av Danmark og Norge. Hun ble gift med Karl I av Zweibrücken-Birkenfeld.
С
С (minuskel: с) er en bokstav i det kyrilliske alfabetet. Den er helt lik den latinske bokstaven C. Bokstaven representerer lyden /s/.
Dorothea av Danmark (1546–1617)
Dorothea av Danmark (Dorothea av Oldenburg eller Dorothea av Braunschweig–Lüneburg; født 29. juni 1546 på Koldinghus, død 6. januar 1617 i Winsen) født prinsesse av Danmark var datter av Christian III og dronning Dorothea.
Den 12. oktober 1561 ble hun i Celle gift med hertug Wilhelm d.y. av Braunschweig-Lüneburg (1535–92), med både enkedronning Dorothea og kong Frederik II som gjester.
Da hertugen døde i 1592, ble hun som verge midlertidig regent på sin mindreårige sønn Georgs vegne, og modttok samtidig slottet Winsen som enkesete.
Barn
Paret fikk 8 døtre og syv sønner:
Rio–Niterói-broen
Rio–Niterói-broen er en kassebro i armert betong som forbinder byene Rio de Janeiro og Niterói i Brasil.
Sanhe
Sanhe kan være:
Rio–Niterói-broen
Broen er 13290 m lang, hvorav 8836 m over vann. Hovedspennet er 72 m høyt, og hundretalls skip passerer under hver måned for å komme til og fra Guanabarabukten. Trafikkmengden er på 140 000 kjøretøyer per dag, og det betales bompenger kun i én retning. Broen driftes av firmaet Ponte S.A.
Hot Cars and Spent Contraceptives
Hot Cars and Spent Contraceptives er et album av det norske bandet Turboneger, utgitt i 1992. I 1993 ble albumet utgitt i Tyskland med tittelen Helta Skelta, en referanse til The Beatles-låten «Helter Skelter» som fikk kult-status etter mordene begått av tilhengere av Charles Manson. Helta Skelta inneholdt fem ekstra spor. Det tyske plateselskapet Bitzcore kjøpte i 1999 ut Turbonegro av kontrakten med Boomba og ga det ut på nytt sammen med Never Is Forever. Nyutgivelsen inneholdt også de sporene som var på Helta Skelta.
Queen Bees
Queen Bees var en norsk vokalgruppe. Gruppen ble opprinnelig startet i 1998 av som en ren a cappella-gruppe med Anita Skorgan, Rita Eriksen, Marianne Antonsen og Silje Nergaard og gjorde i starten kun jobber for næringslivet og lukkede forsamlinger. I 2004 forlot Nergaard gruppen for å satse på sin egen solokarrière. Samtidig tok de navnet Queen Bees og startet å opptre offentlig. Antonsen ga seg i slutten av 2005 og ble erstattet av Hilde Heltberg våren 2006.
I 2005 ga gruppen ut albumet From The Fountain.
Per Schreiner
Per Schreiner er navnet til flere personer:
Bose-Einstein-kondensasjon
Atomene nedkjøles til så vidt det absolutte nullpunkt, da er det så vidt de beveger seg. I stedet begynner de å klumpe seg sammen, og innta samme energinivå. Fra en fysikers synsvinkel blir de identiske, og hele atomklyngen begynner å oppføre seg som om den er ett eneste atom.
Fenomenet ble beskrevet teoretisk i 1920-årene av Satyendra Nath Bose i samarbeid med Albert Einstein. Av Bose-Einstein-kondensatet fremkommer mange interessante og mye studerte fysiske fenomener, deriblant superfluiditet og superledning.
Teori
Etter faseovergangen bryter dette bildet delvis sammen og et makroskopisk antall partikler finnes i systemets mikroskopiske grunntilstand (resten beskrives fortsatt av Bose-distribusjonensfunksjonen). Med «makroskopisk» menes at hvis N er totalt antall partikler og N0 er antall partikler i kondensatet, er N0/N ulik null når N går mot uendelig. Denne faseovergangen skjer ved en gitt temperatur som kalles kritisk temperatur eller kritisk punkt. Den kritiske temperaturen er lav, men endelig, dvs. høyere enn 0 K.
Edit Miklós
Edit eller Edith Miklós (født 31. mars 1988 i Miercurea Ciuc) er en rumenskfødt alpinist av ungarsk opprinnelse, som nå representerer Ungarn.
Hun debuterte i verdenscupen i alpint 17. desember 2005, og hennes beste verdenscup-plassering er en 26.-plass i super-G fra 2010.
St. Olavs gate (Stavanger)
St Olavs gate er en gate i Stavanger sentrum. Gaten går fra Kannikgata til Ny Olavskleiv parrallelt med Løkkeveien. Den går igjennom blokkene som utgjør St Olavs kvartalet. I den ene enden ligger hotell Clarion Hotel Stavanger. Det er noen butikker i gaten, blant annet Kari AS (dameklær) og Sylvester AS.
Edit Miklós
Miklós deltok for Romania under Vinter-OL 2010 i utfor, men fullførte ikke.
Fire år senere representerte hun Ungarn under Vinter-OL 2014.
П
П (minuskel: п) er en bokstav i det kyrilliske alfabetet. Den representerer lyden /p/, og dens utseende stammer direkte fra den greske bokstaven pi (Π, π). Bokstaven må ikke forveksles med kyrillisk L, Л, da kyrillisk L har en kurvet linje nederst til venstre.
Utseendeforskjell i serbisk og makedonsk
I serbisk og makedonsk har bokstaven et annerledes utseende i kursiv. I stedet for å se ut som en latinsk N, n, ser den heller ut som en latinsk U med makron, ū (se bildet til venstre). Grunnen til dette er at i serbisk brukes både det latinske og det kyrilliske alfabetet. Derfor er det vanskelig å ikke blande de to alfabetene hvis så mange bokstaver har likt utseende.
Kvinnherad
Kvinnherad er en kommune i Vestland fylke. En del av Kvinnherad ligger på vestsiden av Hardangerfjorden, og grenser der til Kvam og Bjørnafjorden. Øst for fjorden grenser den til Ullensvang i nord og øst og Etne i øst. Den har Hardangerfjorden og Husnesfjorden mot vest og Skånevikfjorden mot sør. Over fjorden ligger Vindafjord, Stord og Tysnes. Kvinnherad ligger i landskapet Sunnhordland og inngikk i Hordaland fylke til sammenslåingen til Vestland fylke i 2020.
Areal og landformer
Etter grenseregulering mot Jondal har kommunens areal blitt litt mindre: Totalt areal er 1090,72 km². Kommunen har 46,25 km² innsjøer, 0,81 km² er elver, 9,27 km² består av myr, 408,44 km² er skogkledd, 25,44 km² er dyrket mark, 3,61 km² er by- og tettbebyggelse, 0,84 km² er industriområder, og 0,67 km² annet (veier etc.). Kvinnherad er en stor jordbrukskommune, særlig innen husdyrhold.
Tettsteder
Tettsteder, med innbyggertall per :
Latvias geografi
Latvia ligger på østkysten av Østersjøen mellom Estland og Litauen. Landet, som også grenser mot Belarus i sørøst og Russland i øst, har tradisjonelt blitt sett på som et lite land, med bare rundt 2,3 millioner innbyggere. Geografisk dekker landet 64 589 km², som er større enn flere europeiske land, som Belgia, Nederland, Sveits eller Danmark. Latvia er et flatt land, og rundt 98 % av Latvia ligger lavere enn 200 meter over havet. Bortsett fra kystslettene førte isbreene i siste istid til at Latvia ble delt inn i tre hovedregioner, morenelandskapet i vest, det østlige høylandet og det midtre lavlandet. Latvia har rundt 12 000 elver, men bare 17 av disse er 100 km eller lenger. De største elvene i landet er Daugava, Lielupe, Gauja og Salaca. Førstnevnte er den lengste av dem, med sine 1020 km, hvorav 367 km i Latvia. I tillegg har landet over 3 000 innsjøer og vann og de fleste av disse er eutrofe. Lubānas er Latvias største innsjø, med et flateinnhold på 82 km². Av skogområdene består mer enn halvparten av nåletrær og dekker 41 % av landet. Bortsett fra torv, dolomitt og kalkstein er det skralt med naturressurser. Latvia har en 531 km, sanddekt kystlinje, og havnebyene Liepaja og Ventspils er viktige, isfrie havner langs kysten av Østersjøen.
Latvia er litt større enn Danmark, Estland, Nederland eller Sveits. Den strategiske plasseringen har ført landet ut i mange kriger og mange stormakter har kjempet om områdene. Så sent som i 1944 ga Sovjetunionen Abrene-regionen ved grensen til Livland til Russland, noe Latvia fremdeles krangler om. Før andre verdenskrig grenset Latvia også til Polen, men etter grenseendringene som Sovjetunionen gjorde ble området en del av Belarus.
Geografiske kjennetegn
Omkring 10 % av Latvia består av myrland og noen av disse er dekket av skog. Skogene dekker omtrent 42 % av Latvia. Tømmer er en av de største eksportvarene i landet. To tredjedeler av skogene består av furu eller gran. Få av skogene er fullt utvokst på grunn av tidligere overhogst og flere kraftige stormer i 1960-årene, som rotveltet millioner av trær. Derfor kommer det meste av tømmeret i dag fra uttynning av skogene.
Lenge har skogen vært en energikilde, og selv i byene blir det fyrt mye med ved. Den lokale skogen er også viktig for cellulose og papirindustrien og møbelfabrikkene.
Ikke alle skogene er produktive og i mange områder, særlig nær forlatte gårder har skogen vokst til og or og annet kratt, som har mye mindre verdi, har vokst opp. Disse områdene blir igjen avskoget for å utnyttes til jordbruk. Dette har igjen ført til en trussel for dyrelivet. Ifølge en studie av World Wildlife Fund i 1992 har Latvia uvanlig stor forekomst av svartstork, småskrikørn, oter, bever, gaupe og ulv. Det er også store bestander av hjort (86 000) rådyr, villsvin (32 000), elg (25 000) og rødrev (13 000).
Den største elven i Latvia er Daugava, som har vært en viktig ferdselsåre i mange tusen år. Den ble benyttet av både lokale stammer, vikinger, russere og andre europeere for handel, krig og erobringstokt. Med en lengde på over 1000 km renner Daugava fra Valdajhøydene i Russland og svinger seg gjennom det nordlige Belarus. 370 km av elven renner gjennom Latvia før den munner ut i Rigabukten. Den er omkring 200 meter bred når den kommer inn i Latvia og fra 650 meter til 1,5 km bred ved munningen. Den høye vannføringen i elven har gjort at det har blitt bygd flere vannkraftverk langs elven. Det første var ved Kegums og senere er det bygd to til.
Av mindre elver bør Lielupe, sentralt i Latvia, Venta i vest, Gauja i nordvest og Aiviekste i øst også nevnes. Lite av disse elvene blir brukt til vannkraftproduksjon. Gauja er en relativt ren elv og renner blant annet gjennom en nasjonalpark. Det kalde vannet trekker til seg aure og laks.
Mer enn 60 % av vannet som renner gjennom Latvia kommer fra nabolandene, hovedsakelig Belarus og Litauen. Dette krever at samarbeid mellom disse landene for å holde forurensningsnivået nede. Samarbeidet fikk seg en alvorlig knekk i november 1990 da en polymerfabrikk i Navapolatsk i Belarus ved et uhell slapp ut 128 tonn cyanidderivat i Daugava uten å advare Latvia. Det eneste sporet på at noe var galt var all den døde fisken som kom flytende.
Kvinnherad
Halsnøya
Halsnøya er den mest folkerike øya i kommunen. Den var tidligere den mest folkerike øya på Vestlandet uten fastlandsforbindelse. Halsnøya har flere attraksjoner, som Halsnøy kloster (Sunnhordland museum) som man kjører forbi på vei til Ranavik (ferjeforbindelse til Skjersholmane, Stord). I dag har øya fastlandsforbindelse via den undersjøiske Halsnøytunnelen.
Courtney Thorne-Smith
Courtney Thorne-Smith (født 8. november 1967 i San Francisco i California) er en amerikansk skuespiller. Hun har spilt rollen som «Alison Parker» i Melrose Place (1992–1997) og «Georgia Thomas» i Ally McBeal (1997–2000). Hennes nåværende rolle er «Cheryl» i According to Jim.
Kvinnherad
Hatlestrand
Det er rundt 450 innbyggere på Hatlestrand og hovednæringer er jordbruk, fiskeoppdrett, turisme og industri. Hatlestrand ligger mellom bygdene Ølve, Mundheim og Varaldsøy. Hatlestrand er inngangsporten til Kvinnherad. Ferja fra Gjermundshamn går til Årsnes på fastlandsida. Det er nettopp kommet ny gang og sykkelsti ved Hatlestrand.
Mauranger
Mauranger er et stort område i Kvinnherad som ligger rundt Maurangerfjorden. Her ligger den kjente Furebergsfossen. Riksvei 551 går via Mauranger og fortsetter inn i en av Norges lengste tunneler, Folgefonntunnelen mot byen Odda. Fra Nordrepollen går den 10,4 km lange Jondalstunnelen (åpnet 07.09.12) til nabokommunen Jondal.
Christian Joseph Zuber
Karriere
Zuber var sønn av hofftømmermester og maskinmester ved Hofteatret, Joseph Zuber, som ble kjent på grunn av det maskineriet han konstruerte da Frederik Vs rytterstatue ble flyttet fra Gjethuset (støperiet) til sitt bestemmelsessted på Amalienborg slottsplass.
C.J. Zuber fikk første del av sin høyere utdannelse ved Ingeniørakademiet i Wien, kom tilbake til Danmark og begynte på Kunstakademiet i København i 1759, hvor han etter hvert vant alle medaljene. Sin praktiske utdannelse fikk han som tegner og konduktør hos Jardin.
Kongsten fort
Kongsten fort, grunnlagt 1685, er et detasjert (frittstående) verk til Fredrikstad festning.